《月台观月》
宋代·陈文蔚

秋来无日不登临，独喜今宵月满襟。
仰面青天思把酒，寄情古调欲携琴。
凉风舞袂身将举，白露沾衣夜向深。
要看一台清影满，尽教移转碧梧阴。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。